Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 19/1995. (XII. 13.) BM rendelet, illetve az 1/1995. (I. 6.) IM
Paragraph Index: 76

19/1995. (XII. 13.) BM rendelet, illetve az 1/1995. (I. 6.) IM rendelet eltérő szabályozása következtében — nem azonos tartalmú joghátrány. Panaszos beadványához mellékelte egy — a Nagyfai Országos Büntetés-végrehajtási Intézetben (a továbbiakban: Intézet) idegenrendészeti őrizetét töltő — jugoszláv állampolgár (a továbbiakban: őrizetes) levelét és kérte az abban felsorolt panaszok vizsgálatát. Őrizetes kifogásolta, hogy érvényes útiokmány hiányában bizonytalan idejű kitoloncolásáig teljes elzártságban kell élnie, országa külképviseletéhez kizárólag 19 óra után telefonálhat, továbbá az Intézetben a hívő muzulmán őrizeteseknek is sertéshúsból készült ételeket kell fogyasztaniuk. Az állampolgári jogok országgyűlési biztosa a két beadványt — tartalmukra figyelemmel — egyesítette és közös eljárásban vizsgálta. 1999/79/II. szám I. Az állampolgári jogok országgyűlési biztosa 1996. évben már vizsgálta az idegenrendészeti őrizet alatt álló külföldiek alkotmányos jogainak érvényesülését és az OBH 700-83/1996. számú jelentésében már megállapította, hogy „az idegenrendészeti őrizet, illetve annak büntetés-végrehajtási intézetben történő végrehajtása aránytalanul súlyos joghátrány. Kiszámíthatlan és elhúzódó időtartama, illetve végrehajtásának jelenlegi módja az esetek túlnyomó többségében nem méltányos és nem arányos az elkövetett jogsértésekhez képest”, ami az Alkotmány 2. § (1) bekezdése szerinti jogállamiságból eredő jogbiztonsághoz való joggal összefüggésben eredményez alkotmányos visszásságot. A feltárt alkotmányos visszásság megszüntetésére 1996. december 2-án ajánlást tett az igazságügy-miniszternek arra, hogy — a belügyminiszterrel közösen — kezdeményezze az Itv. módosítását az idegenrendészeti őrizet leghosszabb tartamának meghatározása érdekében. Az ajánlást az igazságügy-miniszter elfogadta, azonban az idegenrendészeti őrizet leghosszabb tartamát meghatározó rendelkezés eddig nem lépett hatályba. II. Az 1993. évi LXXXVI. tv. 37. §-a alapján egyértelmű, hogy az idegenrendészeti őrizet büntetés-végrehajtási intézetben történő foganatosítása nem jelent szigorúbb végrehajtási

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes